alexandrainst/scandi-wiki huggingface dataset:
Hilmar Meincke Krohg

Hilmar Meincke Krohg () var ein norsk embetsmann og stortingsmann.

Krohg gjekk ut av Trondheim katedralskole i 1794. Deretter studerte han jus ved universitetet i København, men oppheldt seg i Noreg 1795-97. Han tok juridisk embetseksamen i 1799. Han gjorde teneste som volontør i Danske Kancelli og arbeidd som privatsekretær for presidenten i kanselliet, Frederik Moltke. Han reiste til Noreg og dreiv eigedomane Munkvoll og Kystad i Trondheim etter faren døydde.

Krohg vart utnemnd til amtmann i Finnmarken i 1807. Fire år seinare, 1811, overtok han amtmannsembetet i Romsdals amt. Frå 1811 til januar 1814 var han elles konstituert stiftamtmann i Trondhjems stiftamt. Han var amtmann i Romsdal i 29 år, tok avskjed 1840 med kongens «naadigste Tilfredshed med hans lange og tro Tjeneste».

1814 møtte Krohg på riksforsamlinga på Eidsvoll, kor han slutta seg til sjølvstendepartiet. Han var visepresident 9.-16. mai, og medlem av finanskomiteen. Møtte på det overordentlege storting 1814, der han var lagtingspresident, men møtte ikkje i 1818 då han var sjuk. Innvald til stortinget på nytt i 1824 og i 1830. I 1824-sesjonen var han formann i komiteen for handels- og næringsfridom, og komiteen for utvikling av Finnmark.

År 1826 reiste Krohg rundt om i Finnmarken som formann i den kongelege kommisjonen som skulle kome forslag til åtgjerder som kunne hjelpe på utviklinga ("oppkomst") av amtet. 1830 var han på ny formann i komiteen som arbeidde med å utvikle Finnmark, og formann i kyrkjekomiteen.

Krohg døydde på garden sin, Nøjsomhed, i dåverande Bolsøy (no Molde).

Familie 
Krohg var son av generalvegmeister Nicolai Frederik Krohg og Anna Meincke og bror av Broder Lysholm Krohg. Hilmar Meincke Krohg gifta seg med Cecilia Edel Sophie Stub og fekk mellom anna sonen Otto Theodor Krohg.

Utmerkingar 
Krohg vart tildelt Dannebrogordenen, Nordstjerneordenen og Vasaordenen.

Kjelder  

 Tallak Lindstøl: Stortinget og Statsraadet 1814-1914. Kristiania, 1914
 

Eidsvollmenn
Stortingsrepresentantar 1814
Stortingsrepresentantar 1824-1826
Stortingsrepresentantar 1830-1832
Stortingsrepresentantar for Møre og Romsdal
Dannebrogordenen
Nordstjerneordenen 
Vasaordenen
Norske amtmenn
Fylkesmenn i Finnmark
Fylkesmenn i Møre og Romsdal
Folk frå Trondheim
Det norske mannskor av 1995

Det norske mannskor av 1995 (DNM95) er eit akademisk mannskor under Studentsamfunnet ved Universitetet i Tromsø. Koret vart, som namnet seier, grunnlagt i 1995. 

DNM95 har ein større konsert i semesteret, og syng også på ulike akademiske arrangement. Koret deltek kvart tredje år på Akademisk kortreff i lag med andre akademiske kor frå Noreg. I 2013 arrangerte DNM95 AK i Tromsø.

I 2015 vart DNM95 saman med Tromsø Byorkester dei første på om lag 40 år til å framføre storverket Utferdsdråpa av Fridthjov Anderssen.

Kjelder

Bakgrunnsstoff 

 Koret si heimeside

Norske kor
Kultur i Tromsø
Tsjernihiv oblast

Tsjernihiv oblast (ukrainsk Чернігівська область) er ei politisk eining på provinsnivå (oblast) i det nordlege Ukraina. Hovudstaden i provinsen er byen Tsjernihiv.

Geografi

Provinsen har ei flatevidd på i kring 31 900 km². Han grensar i vest mot Kievdammen i elva Dnepr og mot Kiev oblast, mot Sumy oblast i aust, og Poltava oblast i sør. Tsjernhiv oblast si nordgrense dannar Ukrainas statsgrense mot høvesvis Kviterussland (Homiel voblast) i nordvest og Russland (Bryansk oblast) i nordaust.

Tsjernhiv oblast vert av elva Desna delt i ein nordleg part og ein sørleg part. Desna renn ut i Dnepr straks nord for Kiev sine bygrenser.

Demografi
Folketalet i Tsjernhiv oblast er på 1 156 609 (2006). Størstedelen av innbyggjarane er ukrainarar, mindre grupper av kviterussarar og russarar er konsentrert om dei nordlegaste distrikta.

Folketalet i provinsen har vore fallande i lang tid, og fallet er kraftigare enn i nokon annan ukrainsk provins. I 1959 budde 1 554 000 menneske i provinsen. Ingen annan provins i Ukraina er så tynt folkesett.

Økonomi
Tsjernihiv oblast sitt næringsliv dreiar seg mykje om utvinning av petroleum og naturgass, produksjon av maskinar, tilverking av tobakk og tekstilindustri. Ein stor tobakksfabrikk ligg i Pryluky. Byane Bakhmasj og Nizhyn er viktige knutepunkt for jarnbaner frå Russland og Kviterussland til Søraust-Europa. I Tsjernhiv by ligg maskinverkstader og elektronikkindustri.

Rajon
Rajonar (distrikt) i Tsjernihiv oblast:

Kjelder
Denne artikkelen bygger på «Chernihiv oblast» frå ,  den 9. april 2010.  
 

 
Skipingar i 1932
Es ist dir gesagt, Mensch, was gut ist

Es ist dir gesagt, Mensch, was gut ist, BWV 45, er ein kyrkjeleg kantate komponert av Johann Sebastian Bach.

Han vart komponert i Leipzig i 1726 for den åttande sundagen etter treiningssundag, som dette året var 11. august. 

Teksten er skriven av fleire forfattarar: 
 Mika 6: 8 - sats 1
 Evangeliet etter Matteus 7: 22-23 (sats 4)
 Johann Heermann (sats 7), ein koral frå 1630. 
 Resten av satsane er av ukjend forfattar.

Instrumentering og struktur
Stykket er instrumentert med to tverrfløyter, to oboar, to fiolinar, bratsj, bass continuo med orgel, samt tre songsolistar (alt, tenor, bass) og firedelt kor. 

Det består av sju satsar:

 «Es ist dir gesagt, Mensch, was gut ist», Koral
 «Der Höchste läßt mich seinen Willen wissen», Resitativ for tenor
 «Weiß ich Gottes Rechte», Arie for tenor
 «Es werden viele zu mir sagen», Arioso for bass
 «Wer Gott bekennt aus wahrem Herzensgrund», Arie for alt
 «So wird denn Herz und Mund selbst von mir Richter sein», Resitativ for alt
 «Gib, daß ich tu mit Fleiß», Koral

Kjelder

Bakgrunnsstoff
Piano- og songpartitur for BWV bwv1 på bach-cantatas.com

Musikk i 1726
Schauet doch und sehet, ob irgend ein Schmerz sei

Schauet doch und sehet, ob irgend ein Schmerz sei, BWV 46, er ein kantate av Johann Sebastian Bach, skriven for tiande sundag etter treeiningssundag, og først framført 1. august 1723, det første året Bach var i Leipzig.

Instrumentering og struktur
Kantate er skriven for alt-, tenor- og bassolistar, kor, to blokkfløyter, to obo da caccia, «zugtrompete» (ein trompet stort sett i samklang med korsopranen), to fiolinar, bratsj og basso continuo. Dette er ei uvanleg rik instrumentering for ein vanleg sundag. Teksten for første satsen er teken frå Klagesongane 1:12, sats 2 til 5 er av ein ukjend diktar og den siste koralen er vers 9 av «O großer Gott von Macht» av Johann Matthäus Meyfart.

Koral: Schauet doch und sehet, ob irgend ein Schmerz sei
Resitativ (tenor): So klage du, zerstörte Gottesstadt
Arie (bass): Dein Wetter zog sich auf von weiten
Resitativ (alt): Doch bildet euch, o Sünder, ja nicht ein
Arie (alt): Doch Jesus will auch bei der Strafe 
Koral: O großer Gott von Treu

Kjelder 
Denne artikkelen bygger på «Schauet doch und sehet, ob irgend ein Schmerz sei, BWV 46» frå ,  den 9. april 2010. 
 oppgav desse kjeldene:

Bakgrunnsstoff
Cantate BWV 46 Schauet doch und sehet, ob irgend ein Schmerz sei on the bach kantates website
 
Tysk tekst  Emmanuel Music, Boston
Schauet doch und sehet, ob irgend ein Schmerz sei

Musikk i 1723
Wer sich selbst erhöhet, der soll erniedriget werden

Wer sich selbst erhöhet, der soll erniedriget werden, BWV 47, er ein kyrkjeleg kantate komponert av Johann Sebastian Bach.

Han vart komponert i Leipzig i 1726 for den syttande søndagen etter treeiningssundag. Han vart framført første gong 13. oktober dette året, og igjen i perioden 1735-1740, og ein siste gong kring 1742, medan Bach levde. 

Teksten er ei blanding av bibelvers, evangeliet etter Lukas 11 & 18: 14 (første sats) og tekstar skriven av Johann Friedrich Helbig (sats 2-4). Den siste satsen har ukjend tekstforfattar.

Instrumentering og struktur
Stykket er instrumentert med to oboar, to fiolinar, bratsj og bass continuo, samt to songsolistar (sopran, bass) og firedelt kor. 

Det består av fem satsar:
 «Wer sich selbst erhöhet, der soll erniedriget werden», Koral
 «Wer ein wahrer Christ will heißen», Arie for sopran
 «Der Mensch ist Kot, Stank, Asch und Erde», Resitativ for bass
 «Jesu, beuge, doch meine Herze», Arie for bass
 «Der zeitlichen Ehrn will ich gern entbehrn», Koral

Kjelder

Bakgrunnsstoff
Piano- og songpartitur for BWV på bach-cantatas.com

Musikk i 1726
Ich elender Mensch, wer wird mich erlösen

Ich elender Mensch, wer wird mich erlösen, BWV 48, er ein kyrkjeleg kantate komponert av Johann Sebastian Bach.

Han vart komponert i Leipzig i 1723 for den nittande sundagen etter treeiningssundag.

Teksten er skriven av Paulus’ brev til romarane 7: 24 (første sats), Martin Rutilius (3. sats), medan resten er skriven av ein ukjend forfattar.

Instrumentering og struktur
Stykket er instrumentert med trompet, to oboar, to fiolinar, bratsj, bass continuo, samt to songsolistar (alt, tenor) og firedelt kor. 

Det består av sju satsar:
 «Ich elender Mensch, wer wird mich erlosen», Koral
 «O Schmerz, o Elend! so mich trifft», Resitativ for alt
 «Soll's ja so sein, dass Straf' und Pein», Koral
 «Ach lege des Sodom der sundlichen Glieder», Arie for alt
 «Hier aber tut des Heiland's Hand», Resitativ for tenor
 «Vergibt mir Jesus meine Sunden», Arie for tenor
 «Herr Jesu Christ, einiger Trost», Koral

Kjelder

Bakgrunnsstoff
Piano- og songpartitur for BWV på bach-cantatas.com

Musikk i 1723
Ich geh und suche mit Verlangen

Ich geh und suche mit Verlangen, BWV 49, er ein kyrkjeleg kantate komponert av Johann Sebastian Bach.

Han vart komponert i Leipzig i 1726 for tjuande sundag etter treeiningssundag, den 3. november dette året.

Teksten er skriven av Philipp Nicolai frå Jeremias 31: 3 og Openbaringa 3: 20 (sats seks). Resten av satsane har ukjend opphavsmann.

Instrumentering og struktur
Stykket er instrumentert for obo d’amore, 2 fiolinar, bratsj, obbligato orgel, bass continuo, samt to songsolistar (sopran, bass).

Det består av ätte satsar:
 Sinfonia i E-dur
 «Ich geh' und suche mit Verlangen», Arie for bass
 «Mein Mahl ist zu bereit't», Resitativ for sopran & bass
 «Komm, Schonste, komm und lass dich kussen», Arioso for sopran & bass
 «Ich bin gerrlich, ich bin schon», Arie for sopran
 «Meine Glaube hat mich selbst so angezogen!», Resitativ for sopran
 «Dich hab' ich je und je geliebet», Duett for bass
 «Wie bin ich doch so herzlich froh», Duett for sopran

Kjelder

Bakgrunnsstoff
Piano- og songpartitur for BWV 49 på bach-cantatas.com

Musikk i 1726
Nun ist das Heil und die Kraft

Nun ist das Heil und die Kraft, BWV 50, er ein koral sats som lenge har vore tilskriven Johann Sebastian Bach og som ein trur var ein del av ein tapt kantate.  Stykket er skriven for eit uvanleg stort orkester, noko som indikerer at det var for eit spesielt høve. Instrumenteringa omfattar to firedelte kor, tre oboar, tre trompetar, pauke, strykeorkester, orgel og cembalo. Satsen varer om lag 4 minutt. Teksten er henta frå Johannesopenbaringa 12:10, og den amerikanske Bach-forskaren William H. Scheide har foreslått at han vart skriven for mikkjelsmesse.

Verket har fascinert Bach-forskarar fordi opphavet er usikkert. Det finst ingen underskrivne kjelder og dei tidlegare kopiane nemner ikkje namnet til Bach. I 1982 hevda Scheide at den eksisterande utgåva (for doble kor) vart eit arrangement av ein ukjend person av ein tapt original for fem stemmer av J. S. Bach. Joshua Rifkin har derimot hevda at det var ein heilt annan komponist enn Bach som skreiv stykket.

Kjelder 
Denne artikkelen bygger på «Nun ist das Heil und die Kraft, BWV 50» frå ,  den 9. april 2010. 
 oppgav desse kjeldene: 
Allmusic.com
Finscher, Ludwig. Notes to Bach Sacred Cantatas Volume 4Bach 2000, Teldec.
http://www.bach-cantatas.com/Ref/BWV50-Ref.htm
Rifkin, Joshua. «Siegesjubel und Satzfehler. Zum Problem von Nun ist das Heil und die Kraft (BWV 50)” (Leipzig, 2000: Bach Jahrbuch )
 Scheide, William H. 'Nun ist das Heil und die Kraft' BWV 50: Doppelchörigkeit, Datierung und Bestimmung.' (Leipzig, 1982: Bach Jahrbuch)

Bakgrunnsstoff 
  

Musikk i 1723
Eva Kolstad

Eva Lundegaard Kolstad (), fødd Hartvig, var ein norsk politikar og kvinnesaksforkjempar. Ho starta eiga revisjonsforretning i Oslo i 1944, og blei ei av dei første kvinnene i landet som fekk kalle seg statsautorisert revisor i 1946. Ho var den første kvinnelege partileiaren i Noreg då ho blei leiar for Venstre i 1974. Ho blei i  1978 også det første likestillingsombodet i verda.

Eva Kolstad leia Oslo Kvinnesaksforening (1950-1952 og 1954-1956), var leiar for Norsk Kvinnesaksforening (1956-1968), og medlem av FN sin kvinnekommisjon frå 1969.

Eva Kolstad sat i Oslo bystyre og formannskap i åra 1960-75.

18. oktober 1972-16. oktober 1973 var Eva Kolstad statsråd og sjef for Forbrukar- og administrasjonsdepartementet (forbrukar- og administrasjonsminister) i Regjeringa Korvald. 

Ho var partileiar i Venstre 1974-76, leiar av arbeidsutvalet for Hovudkomiteen for FN sitt  internasjonale kvinneår 1975 i Noreg og likestillingsombod 1979-88. 

Eva Kolstad var kommandør av St. Olavs Orden, fekk St. Hallvardsmedaljen i 1986 og var æresmedlem i International Alliance of Women og i Unge Venstre.

Eva Kolstad sin svigerfar var tidlegare statsminister Peder Ludvik Kolstad.

Kjelder 
 

Norske familie- og forbrukarministrar
Statsrådar i Regjeringa Korvald
Venstrestatsrådar
Leiarar for Venstre
Venstrepolitikarar i Oslo
St. Olavs Orden
St. Hallvard-medaljen
Norske revisorar
Politikarar frå Oslo
Norske kvinnesaksfolk
Folk frå Halden
Jauchzet Gott in allen Landen

Jauchzet Gott in allen Landen, BWV 51, er ein kyrkjeleg kantate komponert av Johann Sebastian Bach. Ein trur han kjem frå rundt 1730 og er ein av Bach sine mest kjende kantater. 

Stykket er skriven for solosopran, trompet, fiolinar, bratsjar og continuo. Han er ein av berre fire kyrkjelege kantatar som Bach skreiv for ein sopran (om ein ser bort frå arrangementa Bach lagde av kantaten for solobass og obo BWV 82, for fløyte og sopran BWV 82a) og ingen andre songsolistar (dei andre er Falsche Welt, dir trau ich nicht!  BWV 52, Ich bin vergnügt mit meinem Glücke BWV 84 og Mein Herze schwimmt im Blut BWV 199). Det finst fleire verdslege kantatar for solosopran (BWV 202, BWV 204, BWV 209 og BWV 210). Manuskriptet til Bach indikerer at han vart skriven for den femtande sundagen etter treeiningssundag «et in ogni tempo” («og for alle dagar»). 

Kantaten er i fire satsar (eller fem om ein reknar den avsluttande «Alleluja» som ein eigen sats):
Jauchzet Gott in allen Landen - ein da capo arie for heile ensemblet.
Wir beten zu dem Tempel an - resitativ
Höchster, mache deine Güte - ein arie berre akkompagnert av continuo.
Sei Lob und Preis mit Ehren - ein fantasi etter den femte satsen i koralen til Johann Gramann, «Nun lob, mein Seel, den Herren». Bach nytta det same verset i ein annan kantate, ''Wir danken dir, Gott, wir danken dir), spelt av strykarar strykarar og continuo. 

Kven som har skrive teksten til den første og tredje satsen er ukjend. Det kan ha vore Bach sjølv. 

Begge sopranpartia, der ein må opp på ein høg C i første og siste sat, og solotrompetpartiet, som til tider byter melodilinjer med sopranen, er ekstremt virtuose. Det har vore spekulert i kva songar Bach skreiv kantaten for og kvifor han vart skriven. Kvinner song ikkje i kyrkja i Bach sine dagar, men partiet er likevel altfor komplisert for at dei fleste gutesopranane kan klare det. Trompetpartiet vart truleg skriven for Gottfried Reiche, førstetrompetisten til Bach i Leipzig.

Bakgrunnsstoff
  
Verket på  bach-cantata.com
Tysk tekst
Songpartitur

Kjelder
Denne artikkelen bygger på «Jauchzet Gott in allen Landen, BWV 51» frå ,  den 9. april 2010.  
 

Musikk i 1730
Da capo-arie

Da capo-arie er ei musikkform som vart mest nytta i barokken. Han vart sungen av ein solist med akkompagnement, ofte eit lite orkester. Ein da capo-arie var vanleg i musikksjangrane opera og oratorium.

Händel sitt oratorium Händels Messias (1742), omfattar tre velkjende da capo-ariar, «Rejoice Greatly» (for sopran), «He Was Despised» (for alt) og «The Trompet Shall Sound» (for bass). J. S. Bachs kjende kantate Jauchzet Gott in allen Landen frå 1730 startar med ein rikt ornamentert da capo arie for sopran, solisttrompet og strykarar.

Kjelder

Denne artikkelen bygger på «Da capo aria» frå ,  den 9. april 2010.  

Songformer
Operaterminologi
Italienske ord og uttrykk
Coronel Fabriciano

Coronel Fabriciano (offisielt namn Município de Coronel Fabriciano) er delstatshovudstaden i Minas Gerais i Sør-Brasil.

Bilete frå Coronel Fabriciano

Byar i Brasil
Busetnader grunnlagde i 1949
Falsche Welt, dir trau ich nicht

Welt, dir trau ich nicht, BWV 52, er ein kyrkjeleg kantate komponert av Johann Sebastian Bach.

Han vart komponert i Leipzig i 1726 for den 23. sundagen etter treeiningssundag, som dette året var den 24. november.

Teksten er skriven av Adam Reusner (sjette sats), medan resten er av ukjend diktar.

Instrumentering og struktur
Stykket er instrumentert for to valthorn, tre oboar, fagott, to fiolinar, bratsj, orgel, continuo samt ein songsolist (sopran) og firedelt kor. 

Det består av seks satsar:
 Sinfonia i F-dur
 «Falsche Welt, dir trau' ich nicht!», Resitativ for sopran
 «Immerhin, immerhin, wenn ich gleich verstoßen bin», Arie for sopran
 «Gott ist getreu! Er wird, er kann mich nicht verlassen», Resitativ for sopran
 «Ich halt es mit dem lieben Gott», Arie for sopran
 «In dich hab ich gehoffet, Herr», Koral

Kjelder

Bakgrunnsstoff
Piano- og songpartitur for BWV 52 på bach-cantatas.com

Musikk i 1726
Schlage doch, gewünschte Stunde

Schlage doch, gewünschte Stunde, BWV 53, er ein kyrkjeleg kantate komponert av Melchior Hoffmann. Ein trudde tidlegare han var skriven av Johann Sebastian Bach, og fekk derfor nummereringa BWV.

Instrumentering og struktur
Stykket er instrumentert to fiolinar, bratsj, cello, orgel og klokker, samt ein songsolist (alt).

Kjelder

Bakgrunnsstoff
Piano- og songpartitur for BWV 53 på bach-cantatas.com
Widerstehe doch der Sünde

Widerstehe doch der Sünde, BWV 54, er ein kyrkjeleg kantate komponert av Johann Sebastian Bach. Teksten er henta frå Georg Christian Lehms sin Gottgefälliges Kirchen-Opffer (1711) og omhandlar kor viktig det er å unngå synd.

Kantaten var ein av dei første Bach skreiv, skriven i Weimar, truleg i 1714 for å framførast tredje sundagen i faste. Han er ein av tre av Bach som er skriven for altstemme som solist og ingen andre stemmer (dei andre er Geist und Seele wird verwirret og Vergnügte Ruh, beliebte Seelenlust, som òg har tekstar av Lehms). Orkesteret består av fiolinar, bratsjar og basso continuo.

Ei typisk framføring av verket varer kring tolv minuttar, og kantaten er uvanleg kort og berre med tre satsar:

«Widerstehe doch der Sünde» - ein da capo-arie i Ess-dur. 
«Die Art verruchter Sünden» - resitativ 
«Wer Sünde tut, der ist vom Teufel» - ein annan da capo-arie i Ess-dur. Denne satsen er fuge-liknande.

Det er ikkje klårt kven som song alt-partiet for Bach, men ein trur at det var ein kontratenor. I moderne framføringar er det ei kvinne som syng denne delen. 

Opningsarien til kantaten vart nytta om att av Bach som grunnlag for arien i Markuspasjonen.

Bakgrunnsstoff
  
Teksten
Piano- og songpartitur for BWV 54 på bach-cantatas.com

Musikk i 1714
Ich armer Mensch, ich Sündenknecht

Ich armer Mensch, ich Sündenknecht, BWV 55, er ein kyrkjeleg kantate komponert av Johann Sebastian Bach.

Han vart komponert i Leipzig i 1726  for 22. sundag etter treeiningssundag, som dette året var 17. november. 

Teksten er skriven av Johann Rist (femte sats) og resten av ein ukjend diktar.

Instrumentering og struktur
Stykket er instrumentert for tverrfløyte, obo d’amore, to fiolinar, continuo, samt ein songsolist (tenor) og firedelt kor. 

Det består av fem satsar:

 «Ich armer Mensch, ich Sündenknecht», Arie for tenor
 «Ich habe wider Gott gehandelt», Resitativ for tenor
 «Erbarme dich! Lass die Tränen dich erweichen», Arie for tenor
 «Erbarme dich! Jedoch nun tröst' ich mich», Resitativ for tenor
 «Bin ich gleich von dir gewichen», Koral

Kjelder

Bakgrunnsstoff
Piano- og songpartitur for BWV 55 på bach-cantatas.com

Musikk i 1726
Ich will den Kreuzstab gerne tragen

Ich will den Kreuzstab gerne tragen, BWV 56, er ein kyrkjeleg solokantate for basstemme komponert av Johann Sebastian Bach. Han vart første gong framført i Leipzig den 27. oktober 1726.

Kantaten høyrer til den tredje syklusen av kantatar i Leipzig og vart komponert for den 19. sundagen etter treeiningssundag, som i 1726 var den 27. oktober.

Instrumentering og struktur
Stykket er instrumentert obo I/II, engelsk horn, fiolin I/II, bratsj, fiolonsell, basso continuo. 

Det består av fem satsar:

 Arie for bass og fullt orkester, Ich will den Kreuzstab gerne tragen 
 Resitativ for bass, fiolincell og continuo, Mein Wandel auf der Welt / Ist ein Schiffart gleich
 Arie for bass, obligato obo og continuo, Endlich, endlich wird mein Joch / Wieder von mir weicher müssen 
 Resitativ for bass, strykarar og continuo, Ich stehe fertig und bereit 
 Koral for fire Del kor og orchestra, Komm, o Tod, du Schlafes Bruder,

Kjelder 
Denne artikkelen bygger på «Ich will den Kreuzstab gerne tragen, BWV 56» frå ,  den 9. april 2010. 
 oppgav desse kjeldene: 
, translated from German og revised by Richard D. P. Jones
, complete German texts og parallel translations into English
Alfred Dürr: Johann Sebastian Bach: Die Kantaten. Bärenreiter, Kassel 1999, ISBN 3-7618-1476-3
Werner Neumann Handbuch der Kantaten J.S.Bachs, 1947, 5th edition 1984, ISBN 3-7651-0054-4
Hans-Joachim Schulze: Die Bach-Kantaten: Einführungen zu sämtlichen Kantaten Johann Sebastian Bachs. Leipzig: Evangelische Verlags-Anstalt; Stuttgart: Carus-Verlag 2006 (Edition Bach-Archiv Leipzig) ISBN 3-374-02390-8 (Evang. Verl.-Anst.), ISBN 3-89948-073-2 (Carus-Verl.)
Christoph Wolff/Ton Koopman Die Welt der Bach-Kantaten Verlag J.B. Metzler, Stuttgart, Weimar 2006 ISBN 978-3-476-02127-4

Bakgrunnsstoff 
  
Piano- og songpartitur for BWV 56 på bach-cantatas.com

Musikk i 1726
Selig ist der Mann

Selig ist der Mann, BWV 57, er ein kyrkjeleg kantate komponert av Johann Sebastian Bach.

Han vart komponert i Leipzig i 1725 for andre juledag dette året. Verket kan ha vorte framført ein gong til av Bach, og då kanskje med massingblåseinstrument. 

Teksten er henta frå Evangeliet etter Johannes I: 12 (første sats), Ahasverus Fritsch (siste sats) og Georg Christian Lehms (sats 2-7).

Instrumentering og struktur
Stykket er instrumentert for to oboar, engelsk horn, to fiolinar, bratsj, orgel, continuo, samt to songsolistar (sopran, bass) og firedelt kor. 

Det består av åtte satsar:
 «Selig ist der Mann», Arie for bass
 «Ach! dieser süße Trost erquickt auch mir mein Herz», Resitativ for sopran
 «Ich wünschte mir den Tod», Arie for sopran
 «Ich reiche dir die Hand», Resitativ for sopran
 «Ja, ja, ich kann die Feinde schlagen», Arie for bass
 «In meinem Schoß liegt Ruh und Leben», Resitativ for sopran & bass
 «Ich ende behende mein irdisches Leben», Arie for sopran
 «Richte dich, Liebste, nach meinem Gefallen und gläube», Koral

Kjelder

Bakgrunnsstoff
Piano- og songpartitur for BWV 57 på bach-cantatas.com

Musikk i 1725
Stortingets energi- og industrikomité

Stortingets energi- og industrikomité var ein fagkomité på Stortinget frå stortingsvalet 1981 til stortingsvalet 1993. 

Komitéleiarar i løpet av denne tida var Reidar Due 1981–1988 og Ole Gabriel Ueland 1988–1993, begge frå Senterpartiet. 

Komiteen overtok for det meste arbeidsoppgåvene til Industrikomiteen. Komiteen blei i 1993 erstatta av Energi- og miljøkomiteen og Næringskomiteen.

Kjelder 
 Om komiteen hos Stortinget.no

Energi- og industrikomiteen
Skipingar i 1981
Nedleggingar i 1993
Tidlegare stortingskomitear
Stortingets industrikomité

Stortingets industrikomité var ein fagkomité på Stortinget frå 1. oktober 1967 til 30. september 1981. 

Komitéleiarar i løpet av denne tida var:
 1.10.1967 - 30.9.1969: Hans Borgen, Senterpartiet
 14.10.1969 - 30.9.1973: Theodor Dyring, Senterpartiet
 18.10.1973 - 18.2.1975: Gunnar Alf Larsen, Arbeidarpartiet
 18.2.1975 - 30.9.1977 og 18.10.1977 - 16.10.1979: Arvid Johanson, Arbeidarpartiet
 16.10.1979 - 4.2.1981: Finn Kristensen, Arbeidarpartiet
 10.2.1981 - 30.9.1981: Arve Berg, Arbeidarpartiet

Komiteen blei i 1981 erstatta av Energi- og industrikomiteen.

Kjelder 
 Om komiteen hos Stortinget.no

Industrikomiteen
Nedleggingar i 1981
Skipingar i 1967
Tidlegare stortingskomitear